b'\n_START_ARTICLE_\nJinzhou (Liaoning)\n_START_SECTION_\nHistorie\n_START_PARAGRAPH_\nJinzhou var en gang en strategisk milit\xc3\xa6rby i Liaoxipassasjen._NEWLINE_Den vant en tragisk ber\xc3\xb8mmelse tidlig i 1930-\xc3\xa5rene, i forbindelse med Japans ekspansjon i det nordlige Kina. Den japanske h\xc3\xa6r inntok byen, som da hadde om lag 100\xc2\xa0000 innbyggere, i januar 1932. Det skjedde etter harde kamper. Jinzhou var strategisk viktig, og kampene der spilte en viktig rolle for japanernes ovetagelse av kontrollen over Mandsjuria. Dens erobring ble en av ankeppunktene fra USAs side overfor Japan, og ble p\xc3\xa5 sitt vis en av mark\xc3\xb8rene langs den vei som skulle f\xc3\xb8re frem til det japanske angrepet p\xc3\xa5 Pearl Harbor i 1941._NEWLINE_Da japanerne innledet sitt angrep p\xc3\xa5 kinesiske styrker i Mandsjuria i september 1931, ble \xc2\xabden ynge marskalk\xc2\xbb, Chang Hsueh-liang, d\xc3\xb8dt til \xc3\xa5 r\xc3\xb8mme sin hovedstad Mukden (Shenyang). Han tok med seg en del av sine 200\xc2\xa0000 tropper s\xc3\xb8rover til Jinzhou, som ble hans nye hovedkvarter. I et av de f\xc3\xb8rste slike angrep i krigshistorien gjennomf\xc3\xb8rte japanerne bombeangrep mot byen fra luften. Da de etterp\xc3\xa5 rykket inn i byen, gjennomf\xc3\xb8rte de omfattende herjinger, drap og plyndringer.\n_START_SECTION_\nSamferdsel\n_START_PARAGRAPH_\nJinzhou er stoppested p\xc3\xa5 den viktige jernbanelinen Jinghabanen som l\xc3\xb8per fra Beijing til Harbin via blant annet Tianjin, Tangshan, Shenyang og Changchun._NEWLINE_Kinas riksvei 102 l\xc3\xb8per gjennom omr\xc3\xa5det. Den begynner i Beijing og f\xc3\xb8rer gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.'